
SICULIA COSMICA

Csillagközi határvidék krónikái



  
    
    
      This is a work of fiction. Similarities to real people, places, or events are entirely coincidental.

    
    

    
      SICULIA COSMICA

    

    
      First edition. April 27, 2026.

      Copyright © 2026 MATE ISTVAN-MATYAS.

    

    
    
      ISBN: 979-8235461383

    

    
    
      Written by MATE ISTVAN-MATYAS.

    

    
      10 9 8 7 6 5 4 3 2 1

    

  


Tartalomjegyzék

Címlap

Copyright Page

Írta: Máté István-Mátyás | Őrposzt a Plútón

I.

II.

III.

IV.

V.

VI.

VII.

VIII.

IX.

X.

XI.

XII.

XIII.

XIV.

XV.

XVI.

XVII.

XVIII.

XIX.

XX.

A jó, a rossz és az idióta

Őrjátat az Oort-felhőben

I.

II.

III.

IV.

V.

VI.

VII.

VIII.

IX.

X.

XI.

XII.

XIII.

XIV.

XV.

XVI.

XVII.

Sign up for MATE ISTVAN-MATYAS's Mailing List

Also By MATE ISTVAN-MATYAS

	[image: ]
	 	[image: ]


[image: ]

Írta: Máté István-Mátyás


Őrposzt a Plútón





















[image: ]


	[image: ]
	 	[image: ]


[image: ]

I.


[image: ]


Megöl az unalom és egyben basz a kíváncsiság meddig is tart. Furcsa párosítás ez így kettő az egyben. Mozduljak meg? Menjek egyet őrjáratra? Minek? Nem mozdul semmi. Hogy is mozdulna, nincs itt semmi, még egy áldott porvihar se. Van egy szemölcs a bal talpamon, legszívesebben lehúznám a bakancsom és jól megvakarnám, de nem lehet. Ha jön a hadnagy és meglássa, hogy én poszton csóré lábbal vakaródzok lehasítja a szalonnát a hátamról. Jó vicc, bár csak lenne szalonna a hátamon. Ez a koszt, amit itt kapunk nem igazán szalonna kompatibilis. De milyen is legyen itt a Naprendszer segglyukán. Örvendünk, hogy van oxigén, konzervsonka, dugipálinka, konzervfuszulyka. Semmi életünk apró örömei a senki földjén. Senki földjét értem úgy, hogy nem kell senkinek. Kinek is kelljen? Éppen csak pislákoló napfény, -232 fok Celsius, párolgó nitrogénjég. Nagyon romantikus, csak éppen szeretni nem lehet. Bassza meg, hogy viszket a szemölcsöm. Legalább nincs csend. Itt szöszmötyöl a rádió a fülembe, üres zörgés az üres fejembe, hogy én ide jöttem. Küldtek, jobban mondva. Ki a jó Isten akarna önszántából ide jönni. Ezért érdemes volt keménykedni. Kemény voltam, mint a két hetes kutyaszar. Úgy is jártam, kivettek a ganédombra, azzal a különbséggel, hogy ott legalább meleg van. Vajon lesz még valaha melegem? Nem úgy néz ki. Az alvó körletbe is csak 12 fok van, ünnepnapokon. Ünnepnapok.. Tologassuk a naptárba a napokat, mintha itt jelentenének valamit. Isten rég hátat fordított ennek a helynek, nemhogy ünnepnapok. Hajjoda. Hiába nézem az eget is, habár nem szabadna, "Mindig csak a horizontot figyelje katona!!", persze, egész nap egy vonalat bámulni, csinálja az, aki kitalálta. Mindegyiknek nevet adtam. Tudom, hogy már mindegyiknek van saját neve, de én még azért is nevet adtam nekik. Sőt, szoktam diskurálni is velük. Géza a legjobb arc közülük. Valami vad pulzár lehet, mert olykor kacsint egyet-egyet. Vagy csak az én szemem káprázik a sok vonal bámulástól. Nem tudom. Sokszor a nevem is alig jut eszembe. Elnézést, gyorsan be is mutatkozom. Tankó Pista a nevem, jobban mondva Tankó Pista tizedes KH-03. A KH azt jelenti, hogy Kihelyezett Határszolgálat. A 03 pedig azt, hogy én vagyok a harmadik barom a rangsorban. Ha ellenséges kezekbe kerülnék, akkor ezt kell felmondanom és semmi egyebet. Még annyit se, hogy éhes vagy szomjas vagyok. Szüpütyülök egy kis állott újrahasznosított test vizet a szkafanderemből. Jaj de finom egyem a pucáját. Nem tehetek róla, de ilyenkor mindig az otthon hagyott havasi források jéghideg vizei jutnak eszembe, minden egyes korty után. Elkeserítő, de nem akarok szomjan halni na. Ezer másféle képpen lehetne itt kint elpatkolni. Hadd válasszam ki én, hogyan távozom az örök vadász mezőkre, ahol remélhetőleg tényleg majd vadászni is lehet. Nemcsak kuksolni kibiztosított puskával egy őrbódéba. Amióta itt vagyunk még nem biztosítottam be a puskámat. Pedig kéne lő gyakorlatozzunk, legalább egy héten egyszer, de a hadnagy nem engedi, azt mondja kell tartalékolni a lőszerrel. De ugyan mire? Itt még egy csókát se lehet lőni, még kövek is alig vannak. Az a hitvány szemölcs most elkezdett szúrni. Adok én neki, csak éppen váltsanak le, fogom a bicskámat és kivágom gyökerestől, vesszek meg ha nem. Legalább lennénk itt ketten. Legalább lenne, akinek panaszkodjak. Persze nem a szolgálatról, azt már megszoktam, hanem arról a kurva is szemölcsről. Nem merem megmutatni a dokinak se, kikacagna. Megkérdezné, hogy visszahúzódott a pucám ebbe a nagy hidegbe. Még mit ne.

-Piiiiiiiipiiiiiiiipiiiiiiiiiipiiiiiiiiiiii

Megijedtem úgy, hogy keresztül estem a fegyveremen s lefejeltem a bódé oldalát. Mi az Isten?

-Piiiiiiiipiiiiiiiipiiiiiiiiiipiiiiiiiiiiii

Baszki ez egy riadó.

Nem hallottam még riadót mióta itt vagyunk. Szakítsa ki a dobhártyámat. Azt se tudom melyik gombbal kell lehalkítani a komot. Megvan. Huhh. Majdnem leizzadtam. Mi történhetett? Valaki ráaludt a riadó gombra? Gyorsan körbe nézek, a szokásos sehol semmi. Egyszer csak a hadnagy szól a fülembe.

-Tankó tizedes, lát valamit? Jelentést kérek!

-Uram, csak a szokásos sehol semmi!

-Nekem ne komédiázzon, tartsa nyitva a szemét katona. Egyes szintű riadó van!

Azzal bontja a vonalat. Egyes szintű riadó. Na hajj oda. Eddig még ötös szintű riadónk sem volt, nemhogy egyes. Ezek szerint nem aludt el valaki a riadó gombján. Kezdtem kimelegedni, hirtelen a szemölcsöm is befejezte a lüktetést. Ez az adrenalin. Elkezdett dolgozni. Ez az ne, ezt már szeretem. Eljött az ideje. Eljött az ideje, hogy kibiztosítsam a fegyverem. Úgy is van. Fegyvert fel, távcső a szem előtt. Eljött az én időm. Nagyon végignéztem a horizontot. Sehol semmi. Még egyszer. Sehol semmi. Hm. Mintha már a rádió sem sercegne olyan hangosan. Hát persze, lehúztam a hangját. Sercegő csend. Vagy csendben sercegés. Felnézek az égre. Szevasztok pasasok, akció van. Hoppá. Ne te ne, az meg ki? Megnézem jól. Ott van Lacika, mellette Béla, Jánoska és Te meg ki vagy? Ha nem a haverjaimmal szórakoznék már 8 hónapja azt mondanám, hogy ezt benéztem. De nem. Megjelent egy új pasas. Ott bent, legbelül éreztem, hogy ez nem egy jó jel, de elneveztem Ferinek. Szevassz Feri, mi szél hozott? Ekkora izgalmat ember. Még hogy a horizontot kell nézni, lószart. Hát itt van Feri! S ha jól látom, még mozog is. Ez komoly. Egy normális ember ilyenkor beszarna, de én nem. A beszarást otthon hagytam. Végre történik valami. Hamar csináltam pár guggolást, hogy kicsit burrintsam be a vérkeringést. Persze amennyire lehet ebbe a pipepurc gravitációba. Ellenőriztem megint a fegyveremet, éles, a bicskám is éles, gránátok megvannak, rakétavető megvan, kajám van három napra. Rendben vagyok. Faszom, kezdek izgulni? Még van két órám a poszton. Úgy fülelek mint egy fülemüle, de semmi a rádión. Kérdezni pedig nem merek. Merjek vagy ne merjek? Ne legyen a nevem Tankó Pista ha nem merek.

-Vétel?-eresztettem el az éterbe egy gyenge vételt.

-Rádiócsend az istenit tizedes, odamegyek és szanaszét rúgom a seggét maga istentelen barom!!!

Na, hát próba cseresznye. Erre biztos kapok egy fekete pontot. Tojom le, max hideg kaját kapok vacsorára. Megérte. Dehogy érte meg. Jobb lett volna, ha kussolok. Lőttek a meleg faszulykonzervnek. Nembaj, nézem Ferit. Jót haladt, már ott van Lajos mellett, s mintha ritkulna a fénye is. Vajon Feri miatt van ez a nagy felhajtás? Nagyon is elképzelhető, mivel, hogy ezen a mozdulatlan tájon amióta itt vagyok ez az egyetlen valamirevaló változás. Ej te huncut Feri mire készülsz itt nekem?

- Ratatatatatatata!!!

Megint bevertem a fejem a bódé oldalába. Ez határozottan gépfegyver hang volt. Akció van. Érzem most rendesen, ahogy beburran az adrenalinom.

- Idióta, ki adott tűzparancsot?!?

Háhh, valakinek elsült a fegyvere. Itt menet van kérlek szépen. Úgy nézelődök mint csángó gyermek a bevásárlóközpontban de sehol semmi. Pislákol a nap, párolognak a jégmezők, a dombok sötéten meg vannak borulva körülöttem. Sehol semmi. Hadlám Ferivel mi a helyzet. Hol van? Feri eltűnt. Nem hiszem el egy kósza szerencsétlen eltévedt üstökös miatt volt ez a nagy felhajtás. Mi történt volna, ha igazi akció lett volna. Szerintem így is a fél banda lefosta a bokáját.

Lejárt a posztom, jön is Lala libbegve, nagy haddal, hogy leváltson. Elébe is megyek kicsit, rácsatlakozok a komjára.

-Na mi ez a nagy felhajtás? Mi történt?

-Beszarok, beszarok, beszarok, beszarok.

Jó formán rám se néz, ül be a bódéba. Hát ennek fele se tréfa, ez az ember egy kisebb fajta sokkban van. Na, majd én kiszedem belőle. Be is nyúlok a bódéba, megragadom a grabancát.

-Válaszolj katona, mi történt! - franc egye meg, nem hiába van tizedesi rangjelzés a vállamon. Közbe huncutságból az egyik lábammal rá is taposok.

-Visszaérsz és meglátod!

Ennél többet nem tudtam kiszedni belőle. Nembaj, visszaérek és meglátom. Ej, be fene utálom ezt a hülye titkolózást. El is kezdek táncikálni vissza a bázis fele, közbe persze nyitva tartom a szemem. Jut eszembe a tyúkszemem már nem is érdekel, katonásan lépkedek ebbe az idétlen gravitációba. Megkerülöm a dombot, lépegetek ügyesen hazafele, mikor feltűnik a szeme előtt szerény kis bázisunk, két embert látok álldigálni fegyveresen a barakk előtt. Én is felemelem a puskámat, oda lépegetek melléjük.

-Na, mi a helyzet legények?

Gyurka válaszol hideg hangon.

-Nézzen fel tizedes!

-Kicsit sok volt mára a nézésből, konkrétabban?

-Itt ne, a barakk fölött.

Odanézek. Beszarsz. Kábé 20 méterrel a barakk fölött ott lebeg egy szénfekete téglatest. Így első ránézésre két méter magas, fél méter széles s vagy húsz-harminc centi széles lehetett. Jedtembe gyorsan ráfogom a fegyveremet, de meg se mozdul. Csak úgy ott lebeg.

-Mi az isten? - nyögöm ki hirtelen.

-Na ez a kérdés.

-Kapitány merre van?

-Be van kuksolva a kom szobába Janival. Ott okoskodnak.

-Basszus, ez mióta van itt?

-Vagy két órája őrizzük. Sándor rá is lőtt.

-És?

-És semmi. Kapott egy nyaklevest s most büntibe van a légvédelmi ütegbe.

-Jójó, de ez a micsoda csinált valamit?

-Az semmit. Ott lebeg. Amúgy elneveztük "dolog"-nak.

Szép fekete, gondoltam, pont olyan fekete mint az űr mögötte, ha nem lenne ilyen alacsonyan észre se lehetne venni. Vajon Feri pottyantotta ide le nekünk?

Vagy tíz percet álldigáltam s bámulásztam én is a többiekkel, de miután nem történt még mindig semmi, bementen a barakkba. Összeszedtem a tökeimet, átöltöztem és benyitottam a kom szobába. Meg is bántam egyből. Az első ami megcsapott az savanyú izzadtság szag volt, a második pedig a kapitány keze.

-Mondtam, hogy ne zavarjanak!! Mindegy, üljön le.

Még elnézést sem kért, hogy pofán vágott. Látszott rajta, hogy tiszta ideg. A komnál Jani ült, úgy ki voltak dúvadva a szemei mint egy tökön rúgott gülünek. Nyomkodta a gombokat és közbe az orra alatt csendesen kárimkodott. Itt menet van. Érdekes módon valahol ott legbelül kigyúlt bennem valami. Valami amit a kíváncsiság meg az adrenalin keverékeként írnék le. Végre történik valami ezen az Isten által sem sűrűn látogatott helyen. Azért egy vigyort nem mertem elereszteni. Féltem kapok még egy taslit a kapitánytól.

Egyszer csak Jani elkezdte rázni a fejét.

-Nem megy, megpróbáltam mindent..

-Heródes fasza, magunkra maradtunk! - kiáltott fel a kapitány.

Miért? Eddig nem voltunk magunkra?

-Nem megy semmi, se ki, se be, teljes csend kapitány.

Eddig se volt itt nagy hangzavar.

A gyengébb belső énem mindig romantikusnak k

